### Beslutningstema

I denne sag orienteres der om planlægningsprocessen for større VE-anlæg.

### Sagsfremstilling

Planlægning for større VE-anlæg indgår i den planlægningsmæssige proces fra foroffentlighed, dvs. ønske om ændring af kommuneplanen over kommuneplantillæg og lokalplan til endelig vedtagelse. Foruden en foroffentlighedshøring er der i stedet mulighed for at udarbejde en temaplanstrategi, der offentliggør kommunalbestyrelsens politik for et specifikt område i dette tilfælde for VE-anlæg. En temaplanstrategi, sendes i mindst otte ugers offentlig høring af Kommunalbestyrelsen og vedtages efter høringen af Kommunalbestyrelsen, det medfører, at temaplanstrategien er gældende, indtil den bliver erstattet af en ny strategi.

I forbindelse med hvert planlægningstrin er der krav om inddragelse af offentligheden og miljøvurdering af planerne. De fleste større VE-anlæg vil også være miljøvurderingspligtige, og der skal udarbejdes en miljøkonsekvensrapport.

Planloven fastlægger, at offentligheden som minimum skal involveres. Kommunalbestyrelsen har mulighed for at fastlægge graden og forlænge længden af offentlighedens inddragelse. Kommunen skal dog som minimum offentliggøre en høring, hvor offentligheden kan afgive skriftlige bemærkninger eller idéer, og myndighederne har forskellige muligheder for vetoret. Minimumslængden af offentlighedens inddragelse er angivet i nedestående procesplan.

Nedestående procesplan visualiserer på et overordnet plan de forskellige trin i processen. Hvert trin består af flere individuelle procestrin, der ofte inddrager en eller flere eksterne interessenter som fx andre myndigheder og bygherre. Processen for den enkelte planlægning strækker sig erfaringsmæssigt fra mindre solcelleprojekter på 12 måneder til vindmølleprojekter på 16 måneder.

Processen kan dog i nogle tilfælde være længere, hvis det vurderes, at projektet har en grænseoverskidende karakter, eksempelvis ind i naturbeskyttelsesområder, nabokommuner eller lande, hvilket udløser en længere inddragelse og/eller flere procestrin.

Procesplan:

![](data:image/png;base64...)

Tidslinje:

![](data:image/png;base64...)

### Lovgrundlag

Lov om planlægning (Planlov)

Lov om miljøvurdering af planer og projekter (VVM)

### Fagchefen for Teknik og Plan indstiller,

at orientering om planlægningsprocessen for større VE-anlæg tages til efterretning.

### Beslutning

Orienteringen taget til efterretning.